Athene blewitti

Athene blewittiN'en deus ar spesad anv boutin ebet testeniekaet e brezhoneg evit poent. a zo ur spesad evned-preizh noz eus ar c'herentiad Strigidae.

Anvet e voe Heteroglaux Blewitti (kentanv) da gentañ-penn (e 1873) gant ar skiantour breizhveuriat Allan Octavian Hume (1829-1912) da zougen bri d'an naturour amatour breizhveuriat William Turnbull Blewitt (1816-1889) James A. Jobling, Helm Dictionary of Scientific Bird Names, Bloomsbury Publishing, 2010, pajenn 73..

Doareoù pennañ
Ur gaouenn vihan (20-23 cm ha 240 gramm) tev he fenn ha berr he lost eo Athene blewitti, kludet war pavioù hir pluñvek. Louet ha gell splann eo laez he c'horf, arwenn an traoñ anezhañ ; marellet gwenn eo laez he esskell ha stank eo ar barrennoù du war o fennoù. Gwenn eo he c'hof gant roudennoù gell war ar c'hostezioù. Gwenn eo kantenn he dremm tro-dro d'he daoulagad melen. Melen ha rous eo he figos.
Noz ha deiz e vez oberiant al labous.

Boued
Bevañ a ra diwar c'hlazarded peurvuiañ ha kemer divellkeineged, krignerien, laboused ha raned ivez. 

Annez
E-pad ur c'hantved ez eus bet kredet e oa aet ar spesad da get, betek ma voe gwelet e 1998 ; heuliet a-dost e vez bremañ.
Brosezat eo ar spesad e koadegi kreiz India, etre 200 ha 700 metr uhelder ; seizh tiriad pell an eil re diouzh ar re all zo bet kavet hag a vez evezhiet.

War zigresk emañ ar boblañs, a zo brasjedet e-tro 400 – muic'h eget 250 a-dra-sur – abalamour d'an digoadañ ha d'ar chase Roadennoù IOC World Bird List diwar-benn Athene blewitti. IUCN Red List.

Rummatadur
E miz C'hwevrer 2018 e voe embannet disoc'h labourioù kaset da benn gant ur skipailh klaskerien renet gant ar skiantour indian Pankaj Koparde The critically endangered forest owlet Heteroglaux blewitti is nested within the currently recognized Athene clade: A century-old debate addressed., PLoS One, miz C'hwevrer 2018. Da-heul e voe divizet gant an International Ornithological Congress diblasañ ar spesad Heteroglaux blewitti — an hini nemetañ er genad Heteroglaux betek neuze — d'ar genad Athene.

Liammoù diavaez
 Heteroglaux blewitti el lec'hienn BirdLife International.
 GBIF | Global Biodiversity Information Facility

Notennoù ha daveennoù

Rummad:Evned-preizh
Rummad:Strigidae